gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl es gl gl gl gl gl gl da en sv fr de de gl gl gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - A-fóra(s): De que lado da fronteira estamos?
Martes, terza feira, 27 de setembro de 2022
TODOS OS MARTES NA GALERÍA SARGADELOS DA CORUÑA
Escritores galegos que viven no extranxeiro reflexionan sobre a identidade e a imaxe de Galiza dentro e fora do país.
Marcos S. Pérez - 09:00 28/07/2008
Tags: a-fóras conferencia identidade queipo sargadelos solleiro
O obxectivo é reflexionar sobre a identidade, as fronteiras e a imaxe que os uns temos dos outros, sexan cales sexan estes grupos e os seus límites e características. "Buscabamos algo novo, algo que atraese á xente, porque un dos grandes problemas cando organizas unha actividade deste tipo é que hai pouco público", afirma Claudio Pato, director da Galería Sargadelos da Coruña, onde teñen lugar as xornadas, todos os martes dende o 22 de xullo até o 12 de agosto. Quérese repetir a experiencia en decembro, e tamén editar as distintas intervencións e debates nun volume, que sería editado posteriormente.
Convidouse, para tal fin, a un grupo de autores galegos que por un ou outro motivo residen e traballan fóra do país, en lugares tan diferentes como Bruxellas, Cork ou as Antillas francesas. Autores, ademais, que pertencen a xeracións moi distintas, dende os vinte-e-algo anos de Raida Rodríguez ou Samuel Solleiro, até os cincuenta de Xabier Queipo. Visións e experiencias moi distintas, polo tanto, que contribúen a ofrecer unha visión máis plural.
Por suposto, non se falará tan só de fronteiras xeográficas e lingüísticas. Toda fronteira é unha construción, e hainas de tipos moi distintos, moitas delas baseadas na riqueza ou na clase social, dentro e por riba doutros límites máis claros en apariencia, coma os límites dos Estados ou das nacións. Nos debates sobre as fronteiras e as identidades, analizados en moitas ocasións a través da literatura, entrarán algúns elementos recorrentes no pensamento contemporáneo, como por exemplo se perante unha fronteira estamos dentro ou fóra, ou se ese límite é permeábel ou é máis sólido. Finalmente, entrarán claro está os conceptos de centro ou periferia, as fronteiras dos sistemas literarios, e inevitabelmente a realidade crecente dos fluxos migratorios.
O obxectivo final é crear pensamento, pensar o outro, e en consecuencia pensarnos a nós propios, reflexionando sobre a identidade galega, e sobre as fronteiras interiores e exteriores, a imaxe que os galegos temos do mundo, e a que o mundo ten dos galegos, e tamén a que os galegos temos de nós mesmos. Porque tamén hai fronteiras interiores, coma no verso de Rosalía "estraña na miña propia lingua".
O 22 de xullo estiveron na Coruña Raida Rodríguez, Eva Méndez do Roxo e Carles-Lluís Pallarès, procedentes de Barcelona. O 29 chegará dende Cork Martín Veiga. O 6 de agosto Samuel Solleiro contará as experiencias vividas na súa estadía nas Antillas Francesas. E o 12 de agosto Xabier Queipo pechará o ciclo falando sobre Bruxellas e Bélxica.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Regresa o Culturgal Edición xeral
Independencia, creatividade e esplendor Edición xeral
Un país normal Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto